kardosdrur/scandi-wiki huggingface dataset:
Alexander Gould

Alexander Gould (født 4. maj 1994) er en amerikansk skuespiller. Han er kendt for at have lagt stemme til roller som Nemo i Pixar-filmen Find Nemo og Bambi i Disney-filmen Bambi II. Derudover har han medvirket i forskellige amerikanske tv-serier, heriblandt Showtime-serien Weeds, hvor han spiller rollen som Shane Botwin.

Eksterne henvisninger 

 

Børneskuespillere fra USA
Skuespillere fra USA
Kamaldulenserne

Kamaldulenserne (latin Congregatio Monachorum Eremitarum Camaldulensium, "Kongregationen af kamaldulensiske eremitmunke", forkortes O.S.B. Cam.) er en katolsk orden som tilhører Den benediktinske konføderation. Den er baseret på Benedikts regel, og består af både eremitter og koinobitter.

Ordenen blev grundlagt af Romuald af Ravenna i 1012. Den havde oprindeligt to hovedgrene, Avellanerne (efter klosteret Fonte Avellana) og munkene i Camaldoli. Disse blev slået sammen i 1569.

Tolkningen af reglen er svært streng, og munkene lever helt adskilt fra verden. De aflægger også livsvarigt tavshedsløfte.

Eksterne henvisninger 
 

Benediktinerordenen
Christen Jul

Christen Jul Viggo Pedersen (født 25. december 1887 i København, død 6. februar 1955 i London) var en dansk manuskriptforfatter og instruktør, der blandt andet har skrevet og instrueret Lykke på rejsen. 

Han er begravet på Bispebjerg Kirkegård, men gravstedet er nedlagt.

Værker 
Han har skrevet manuskript til følgende værker:
 1932 Vampyr 
 1940 Livet som Indsats
 1945 I gaar og i morgen
 1947 Lykke paa rejsen 1949 John og Irene 1953 Befolkningens beskyttelse'' (dokumentar)

Eksterne henvisninger 
 
 
 Christen Jul på Dansk Forfatterleksikon

Filminstruktører fra Danmark
Manuskriptforfattere fra Danmark
Skiskydnings- og Skiløbscentret Laura

Skiskydnings- og Skiløbscentret Laura () er et vintersportsanlæg i Krasnaja Poljana, Rusland. Anlægget bliver benyttet ved skiskydnings- og langrendskonkurrencerne, samt langrendsdelen i nordisk kombineret, ved vinter-OL 2014. Anlægget er beliggende ca. 60 km nordøst for OL-byen Sotji.

Der er plads til 7.500 siddende tilskuere ved både langrends- og skiskydningsområderne, hvilket sammenlagt giver plads til 15.000 tilskuere.

Referencer 

Idrætsanlæg under vinter-OL 2014
Skiskydning under vinter-OL 2014 – Jagtstart (kvinder)

10 km jagtstart for kvinder er en af konkurrencerne i skiskydning under vinter-OL 2014, der blev afviklet i skicentret Laura den 11. februar 2014. Dette var fjerde gang, at jagtstart for kvinder var på det olympiske program.

Magdalena Neuner fra Tyskland var regerende olympisk mester. Hviderusseren Darja Domratjeva tog guld i 2014.

Resultat 
Konkurrencen blev skudt i gang kl. 19:00. (UTC+4)

Referencer 

Jagtstart (kvinder)
Fodnote

Fodnote eller slutnote bruges almindeligvis i forbindelse med dokumenter og bibliografiske og forklarende henvisninger samt citater fra notable kilder.

Man kan ikke bruge begge formater i samme dokument, enten bruges fodnoter eller slutnoter.

Noterne markeres i forbindelse med aktuelt emne eller ord, identificeres dette eksempelvis med et tal eller bogstav, hvorefter den fulde henvisning anbringes efter en skrevet artikel eller sidst i et litterært værk.

Se også 
 Fodnotepolitikken

Eksterne henvisninger og kilder 
 Histoire, pédagogie et technologie − Hvordan man skriver i en ordentlig format: definition af en fodnote 
 Help:Footnotes - wikipedia

Information
Videnskabsformidling
Kolby Mølle

Kolby Mølle er en hollandsk vindmølle med kælder med gennemkørsel til vogntransport. Den har en jordomgang, hvorfra vingerne med et vingefang på 20 meter påsættes sejlene manuelt.

Undermøllen er grundmuret, mens overmøllen er ottekantet og spåntækket. Hatten er løgformet og spåntækket. Møllen krøjes med kæde, idet den er udstyret med det i Danmark ret sjældne amerikanske krøjeværk. Møllen blev opført som kornmølle i 1859 i Søbyvad, hvor den var supplement til vandmølle. Den blev imidlertid overflødig, da Søbyvad blev udvidet med en mølledam, og vindmøllen blev solgt og flyttet til Kolby i 1899. Transporten fyldte 99 vognlæs, men 25. april 1900 var den genopført og kunne indvies. Den fungerede som kornmølle indtil driften blev indstillet i 1947.

Litteratur

Kilder og eksterne henvisninger 

Hollandske vindmøller i Danmark
Fredede bygninger, konstruktioner og anlæg i Samsø Kommune
Fredede industribygninger og tekniske anlæg i Danmark
Lysbro Skov

Lysbro Skov er 153,5 hektar stor  bynær skov ved Silkeborg, beliggende op til 
den vestlige del af Silkeborgs bymidte. 

Skoven består af  tre områder, adskilt af den nord-sydgående Ringvej og den øst-vest gående forlængelse af Vestergade.

Skovområder
De tre skovområder er: 
Odden, der rækker ud i Silkeborg Langsø, med en fodgængerbro fra 1902,  til bymidten nær spidsen mod øst   
Lysbrodelen, der ligger vest for ringvejen langs Silkeborg Langsø ud mod Lysbro. Her var tidligere lergrave til teglværkerne i Lysbro 
Pøtsøskoven der ligger syd for den gamle Herningvej ned til  Ørnsø og består af  store lavtliggende skovarealer, med den lille Pøtsø liggende i midten. Denne del er en del af Natura 2000-område nr. 57 Silkeborgskovene.

Lysbro Skov med Odden ligger på en moræne-ø omgivet af tunneldale på alle sider, og den højeste del af skoven ligger omkring 40 moh. medens vandspejlet på de omgivende søer ligger omkring 20 moh. Ved vestenden af Kalgårdsvig ligger  det 38 meter høje udsigtspunkt Fruens bænk .

I Lysbro Skov findes i alt 67,9 ha (33,8 ha hvis man fraregner sødelene)  med § 3-beskyttede naturtyper, der dog helt overvejende udgøres af de  dele af Silkeborg Langsø og Ørnsø, som omkranser skoven. I selve skoven findes 6,6 ha mose, hvoraf det meste er bevokset med birk og el, 0,7 ha sø og 0,2 ha vandløb. Der er udlagt 31,6 ha under Naturskovsstrategien.

Lysbro Skov ved Ørnsø er udlagt som hundeskov, men er ikke indhegnet.

Se også
Silkeborgskovene

Eksterne kilder/henvisninger 

 Silkeborg Statsskovdistrikt - Forslag til driften 2000-2014

Skove i Danmark
Lokaliteter i Silkeborg Kommune
Kamal Issah

Kamal Issah (født 30. august 1992 i Accra, Ghana) er en ghanesisk fodboldspiller, der spiller for Gençlerbirliği. Han spiller primært på den centrale midtbane.

Karriere

Rennes 
Kamal Issah skiftede til Rennes i 2010, hvor han kom til fra Liberty Professionals FC i hjemmelandet. Han trænede på klubbens førstehold, men dog blev det til ingen ligakampe for førsteholdet. Han spillede derimod ligakampe for klubben B-hold.

I juli 2012 var Issah til prøvetræning hos danske FC Nordsjælland.

FC Nordsjælland 
Efter et succesfuldt prøvetrænings-periode, kunne bold.dk den 29. august 2013 afsløre, at ghaneseren var skiftet til Nordsjælland. Her skrev han under på en kontrakt, som ville udløbe i 2015. Dog sagde Issah selv, at det var vennen og daværende FCN-spiller Enoch Kofi Adu, som overbeviste ham til af skifte til FCN.

Stabæk Fotball 
Den 1. december 2014 blev det annonceret, at Issah skiftede til Tippeligaen-klubben Stabæk.

Referencer 

Fodboldspillere fra Ghana
Fodboldspillere fra Stade Rennais FC
Fodboldspillere fra FC Nordsjælland
Fodboldspillere fra Stabæk Fotball
Fodboldspillere fra Gençlerbirliği
William Paley

William Paley (født 14. juli 1743, død 25. maj 1805) var en engelsk teolog af latitudinarisk retning og filosof.

Han var universitetslærer i Cambridge 1767-1776 og beklædte senere flere præstestillinger. Han betragtes som den fremmeste blandt de apologeter, som imod den engelske deisme og dennes ophøjelse af den naturlige religion til norm og regel for al positiv religion søgte med støtte af historiske grunde, især med udgangspunkt fra underværker, Kristi opstandelse eller profetierne, påvise åbenbarelsens nødvendighed, sandhed og mulighed. Hans fornemmeste apologetiske arbejde, Evidences of christianity (1794; "Bevis for kristendommens sandhed"), hvori han følger en historisk metode, lå længe til grund for den teologiske undervisning i Cambridge. Principles of moral and political philosophy fra 1785, hvori han stiller sig på empirismens standpunkt og bygger moralen på nyttighedsprincippet, anvendtes også som lærebog ved det akademiske studium. I sine Horce paulince fra 1790 søgte han at påvise troværdigheden af Apostlenes gerninger og ægtheden af Paulus breve ved at sammenligne dem indbyrdes.

Hans sidste arbejde var Natural Theology, or Evidences of the Existence and Attributes of the Deity collected from the Appearances of Nature udgivet 1802, hvori han på en populær måde fører beviset for Guds eksistens i form af urmageranalogien.

Eksterne henvisninger 
 Opslag: Paley, William, Nordisk Familjebok, Uggleupplagan, bind 20 (1914), sp. 1315-1316;

Filosoffer fra Storbritannien
James af Saint George

James af Saint George (1230 – 1309) eller Jacques de Saint-Georges d'Espéranche var den arkitekt og bygherre fra Savoyen, som var ansvarlig for  mange af Edward den førstes slotte og fæstninger i Wales efter hans erobring af området.

Slotte og fæstninger 
James af Saint George var blandt andet ansvarlig for:
 Caernarfon Castle i Caernarfon (påbegyndt 1283)
 Conwy Castle (påbegyndt 1283)
 Harlech Castle (påbegyndt 1283)
 Beaumaris Castle på Anglesey (påbegyndt 1295)

Disse fire slotte og fæstninger er på UNESCO's Verdensarvsliste.

Galleri

Ekstern henvisning 
 Master James of St George at castlewales.com

Arkitekter fra England
Ādolfs Skulte

Ādolfs Petrovich Skulte (født 28. oktober 1909 i Kijev, Ukraine, død 20. marts 2000 i Riga, Letland) var en lettisk komponist og lærer. Skulte hører sammen med Janis Ivanovs til de betydeligste komponister fra Letland. Han studerede komposition og pædagogik på det lettiske musikkonservatorium (1931-1936).

Han har undervist mange af Letlands kommende generationer af komponister, bl.a. Imants Kalnins.

Han har skrevet 9 symfonier, orkesterværker, 3 operaer, sange etc.

Skulte skrev i en melodisk lyrisk impressionistisk stil fuld af optimisme og monumentale klangfarver.

Udvalgte værker 

 Symfoni nr. 1 "Om freden" (1954) - for orkester
 Symfoni nr. 2 "Komme sol" (1959) - for soloist, kor og orkester 
 Symfoni nr. 3 "Kosmos" (1963) - for orkester
 Symfoni nr. 4 "I en større ungdom" (1965) - for orkester
 Symfoni nr. 5 (1974) - for orkester
 Symfoni nr. 6 (1976) - for orkester
 Symfoni nr. 7 "Beskyt naturen!" (181) -  for kor og orkester 
 Symfoni nr. 8 (1984) - for orkester
 Symfoni nr. 9 (1987) - for orkester
 "Bølger" (1934) (symfonisk digt) - for orkester
 "Koreografisk digt" (1957) - for orkester
 Overture (1987) - for orkester
 "Prinsesse Gundega" (1971) - opera 
 Klaversonate (1934) - for klaver
 Sonatine (1956) -  for klaver 
 "Riga" (1951) (kantate) - for sang og kor
 "Der er kun en fest for os" (1961) (kantate) - for kor

Referencer

Ekstern henvisning og kilde 
 Adlofs Skultes biografi 

Komponister fra Letland
Lærere
Menabrea

Menabrea har flere betydninger:
 Luigi Menabrea (1809 – 1896) – tidligere italensk premierminister og ambassadør
 Menabrea (bryggeri) – italiensk bryggeri
 27988 Menabrea – asteroid, 1996
Gilli Rólantsson

Gilli Rólantsson Sørensen (født 11. august 1992) er en færøsk fodboldspiller, der spiller for Vejle Boldklub og for Færøerne. Han har tidligere spillet for AaB i Superligaen, B36 Tórshavnog TB Tvøroyri og den skotske klub Aberdeen F.C.s U/19-hold. Han er tidligere kaptajn for Færøernes U/21-landshold. Han spillede tidligere som angriber, men på Færøernes landshold har han flere gange spillet som venstre back, og som højre back. Han har tidligere spillet for bl.a. SK Brann i Eliteserien og for AaB i Superligaen.

Karriere

AaB 
Rólantsson skiftede til AaB pr. 1. januar 2014, hvor han skrev under på en aftale gældende frem til 31. januar 2015.

Han fik sin debut for AaB, da han blev skiftet ind i DBU Pokalen mod AC Horsens den 9. april 2014. Debuten i Superligaen fik han den 29. september 2014, da han blev skiftet ind i det 83. minut i stedet for Søren Frederiksen i et 1-0-nederlag ude til FC Vestsjælland. Han spillede ni kampe i Superligaen i sin første sæson i klubben.

Den 9. juni 2015 blev det offentliggjort, at Gilli Sørensen havde forlænget sin kontrakt med AaB frem til 30. juni 2018.

SK Brann 
I august 2016 blev Rólantsson solgt til Brann, der spiller i Eliteserien i Norge.

Landshold 
Rólantsson scorede sit første mål for Færøernes A-landshold den 3. september 2017 i VM-kvalifikationskampen mod Andorra på hjemmebane. Færøerne vandt kampen 1-0 og havde 8 point efter kampen, hvilket var rekord. Det højeste antal point i en af de store kvalifikationer før det var 7 point. I 2020 fik Færøerne 12 point i UEFA Nations Leage D, gruppe 1 og rykkede op i League C. Rólantsson spillede med i fire af de seks kampe. Han var ikke med i hjemmekampen mod Malta og udekampen mod Andorra i september 2020, fordi han fik COVID-19 i august 2020. Han spillede med igen den 10. oktober 2020, da Færøerne spillede uafgjort 1-1 mod Letland på hjemmebane, og igen i november, da Færøerne den 17. november 2020 endte med at vinde League D, gruppe 1 med 12 point og rykkede op i Nations League C.

Referencer

Eksterne henvisninger 
 Gilli Sørensen på soccerway.com
 Gilli Sørensen på uefa.com/under21/
 Gilli Sørensen på transfermarkt.co.uk

Fodboldspillere fra AaB
Fodboldspillere fra Færøerne
Fodboldlandsholdsspillere fra Færøerne
Fodboldspillere fra TB Tvøroyri
Fodboldspillere fra Aberdeen F.C.
Rækkefølge-hypotesen

Rækkefølge-hypotesen (engelsk: The sequence hypothesis) blev første gang formelt fremsat i anmeldelsen "On Protein Synthesis" af Francis Crick i 1958. Den går ud på, at rækkefølgen af baserne i DNA eller RNA styrer rækkefølgen af aminosyrer i proteiner, som igen betinger disses foldninger og dermed deres funktion. Det er foldningen og dermed den tredimensionale struktur af proteinet, som afgør, om det kan udfylde en funktion og i givet fald hvilken. Crick sluttede sig til, at det netop var rækkefølgen af baserne, der var afgørende for den indeholdte information, og at de derfor lod sig sammenligne med en kode.

Eksterne henvisninger 

Francis Crick: "On Protein Synthesis" (The Symposia of the Society for Experimental Biology 12, (1958); s. 138-163)

Cellebiologi
DNA
Ringdrossel

Ringdroslen (Turdus torquatus) er en spurvefugl i drosselfamilien, der er udbredt i dele af Europa og Mellemøsten. Fuglen ligner solsort, men er mere sky og har en halvmåneformet lys tegning på brystet.

Levested og udbredelse 
Ringdroslen findes i adskilte bestande dels i det nordlige Skandinavien og på de Britiske Øer og dels mod syd og sydøst i Pyrenæerne, Alperne, det sydøstlige Europa samt gennem Tyrkiet til Iran.

Arten foretrækker i Nordskandinavien stenede fjeldområder oven for trægrænsen, mens den mod syd findes i klippeterræn med spredt skov. Bestanden i Nordskandinavien overvintrer i det vestlige Middelhavsområde. Nogle få er dog standfugle.

Ringdroslen yngler ikke i Danmark, men ses som trækgæst forår og efterår, især i den vestlige del af landet.

Noter

Kilder/Eksterne henvisninger 
 
 BirdLife International (2004), Birds in Europe: population estimates, trends and conservation status . Hentet 15. februar 2014

Drossel
Iosif Ivanovici

Iosif Ivanovici (født 1845 i Timișoara - død 4. oktober 1902 i Bukarest) (også Ion eller Ivan Ivanovici og Jovan Ivanović) var en rumænsk dirigent for militærorkester og komponist af transsylvansk/serbisk oprindelse. Han huskes i vore dage kun for valsen Valurile Dunării (Donaubølger) fra 1880, der tog publikum med storm ved verdensudstillningen i Paris i 1889; men han komponerede over 350 stykker dansemusik, som i samtiden blev publiceret af mere end 60 forlag over hele verden.  

Som musiker beherskede Ivanovici flere instrumenter, blandt andet fløjte og klarinet.

Værker 
 Souvenir Moskau (Souvenir from Moscow) Waltz
 Erzherzog Carl Ludwig March, Op. 129
 La Serenade
 The Daughter of the Boatman, or Schiffers Tochterlein (La Fille du Marin)
 Seufzer Waltz (Sigh Waltz)
 Sinaia Waltz
 Szerenade Zigeuneren (Gypsy Serenade)
 Carmen Sylva Waltz from 1892
 Mariana Polka
 Romania's Heart Waltz, Op. 51
 Incognito Waltz
 Abschied von Focsani March (Farewell to Focsani March)
 Vision de l'Orient Waltz (Vision of the East), Op. 147
 Meteor Waltz
 Im Mondenglanz Waltz (Moonglow Waltz), Op. 122
 Magic of the Mountains Waltz
 Liebes Klange Polka (Love of Music Polka)
 Storm Galopp
 Wild Flowers Waltz
 Abendtraume Polka-Mazurka (Evening Dream Polka-Mazurka)
 Agatha Waltz
 Der Liebesbote Waltz (Messenger of Love Waltz), Op. 136
 Easy, like a Dream, also known as Legere, comme un reve in French and Leicht, wie der Traum in German
 Poker Polka, Op. 123
 Am Hofe der Czarin Waltz (In the Courts of the Princess Waltz), Op. 124
 Die Ballkönigin Waltz (King of the Ball Waltz), Op. 127
 Goldene Stunden Waltz (Golden Hours Waltz), Op. 128 from 1893
 Céline Polka-Mazurka, Op. 130
 Natalia Waltz, Op. 134
 Beim Pfanderspiel Polka, Op. 137
 Bluthenzauber Waltz, Op. 149
 Lieb' um Liebe Waltz (Love for Love Waltz), Op. 155
 Alina Waltz
 Amalia Waltz
 Life in Cyprus
 Souvenir de Brăila Quadrille
 Aurel Waltz
 Cleopatra Waltz
 Elena Polka-Mazurka
 Farmecul Pelesului
 Fata pescarului
 Frumoasa romanca Waltz
 Frumosii ochi albastri Song
 Hora micilor dorobanti
 Herzliebchen Waltz
 Kalinderu March
 La balul curtii Mazurka
 Luceafarul Waltz
 Military March
 Marsul Carol
 L'Odalisque Polka-Mazurka
 Pe Dunare Mazurka
 Placerea balului Mazurka
 Porumbeii albi
 Die Konigin des Morgens or The Queen of the Morning
 Rosina Polka from 1902
 Sarba motilor
 Suvenire Quadrille
 Maus Polka or Mouse Polka
 Tatiana Waltz
 Roses from the Orient Waltz
 Viata la Bucuresti Waltz
 Visuri de aur Waltz
 Zana Dunarii
 Anniversary Waltz
 Bavarian Ländler
 Kaiserreise or Voyage Imperial March
 La Bella Roumaine Waltz from 1901
 Donauwellen

Kilder

Henvisninger 
 The Johann Strauss Society of Great Britain: Iosef Ivanovici 
 

Komponister fra Rumænien
Personer fra Timișoara
Peter Stuyvesant

Pieter Stuyvesant (c. 1612 – august 1672) var den sidste hollandske generalguvernør i kolonien Ny Amsterdam. Han indtog denne post fra 1647 og indtil byen blev overgivet til englænderne i 1664, hvorefter den blev omdøbt til New York. Stuyvesant er en vigtig person i byen New Yorks tidlige historie. Bl.a. anlagdes i hans tid den mur, som senere gav navn til Wall Street, kanalen hvor nu  Broad Street ligger og Broadway.

Privatliv

Stuyvesant blev født omkring 1612 i Peperga, Friesland. Han voksede op i Scherpenzeel. Han studerede sprog og filosofi ved universitetet i Franeker. Han blev i 1645 gift med Judith Bayard (c. 1610-1687) og fik med hende datterern Judith og sønnen Nicolaes Willem Stuyvesant (1648–1698). Stuyvesant tilbragte sine sidste år på sin ejendom udenfor New York, Great Bouwerie. Huset, som lå nær landsbyen Haarlem, brændte i 1677, men et pæretræ, som stammede fra Stuyvesants tid, blev stående på hjørnet af 13. street og 3. avenue indtil 1867.  Pieter Stuyvesant døde i august 1672 og blev begravet i familiekapellet i St. Mark's Church in-the-Bowery.

Karriere
 
Stuyvesant blev ansat i Det Hollandsk Vestindiske compagni omkring 1635, og var direktør i dettes koloni Curaçao fra 1642 til 1644. Han kom til New Amsterdam i 1647 og udpegede i september samnme år et råd på ni mænd som repræsentanter for kolonien Ny Amsterdam. I 1664 sendte Charles II af England fire engelske skibe med 450 mand under kommando af Richard Nicolls til den hollandske koloni. De krævede den hollandske kolonis overgivelse. Til gengæld lovede englænderne, at alle, der ville underlægge sig den engelske konge, kunne beholde "liv, sikkerhed og frihed". Stuyvesant accepterede dette og tog i 1665 til Holland for at aflægge beretning om sin embedsperiode, hvorefter han vendte tilbage til New York, hvor han tilbragte sine sidste år. Mange steder i New York bærer navne til minde om Stuyvesant. Mest kendt er gaden the Bowery, der er opkaldt efter hans ejendom Great Bouwerie. Stuyvesant har stadig efterkommere i byen, men selve navnet uddøde med Augustus van Horne Stuyvesant, Jr. som døde i 1953.

Nordamerikas historie
Guvernører
New York
Jørgen Lund

Jørgen Lund er navnet på flere personer:

 Jørgen Lund (erhvervsleder) (1935-2010) – dansk erhvervsleder
 Jørgen Lund (skuespiller) (1873-1941) – dansk skuespiller

Se også 
 Jørn Lund
Universitetssykehuset Nord-Norge

Universitetssykehuset Nord-Norge (UNN) er en del af Helse Nord RHF. Sygehuset har omkring 6.000 medarbejdere fordelt på mange klinikker og afdelinger fra Longyearbyen Sygehus i nord til Narvik i syd, 4.500 af disse arbejder i af delingen på Tromsøya. Dette gør hospitalet til landsdelens største arbejdsplads. Sygehusdirektør er Tor Ingebrigtsen.

Patientbehandling, oplæring, forskning og diagnostisk udredning foregår i 11 klinikker mens driftscentre. UNN har sin virksomhed spredt i forskellige steder med sygehus i Tromsø, Harstad, Narvik og Longyearbyen. Foretagenet har psykiatriske klinikker i Tromsø, med integreret misbrugsbehandling og flere distriktspsykiatriske centre i Ofoten, Sør-Troms, Midt-Troms og Tromsø.

UNN betjener den regionale akutmedicinske kommunikationscentral (AMK) og drifter en række ambulancestationer i Nordland og Troms. UNN bemander også luftambulancen med helsepersonel.

I tillæg til at være universitetssygehus for den nordnorske befolkning, har UNN nogle nationale og regionale funktioner.

UNNs sygehus og afdelinger 
Sykehus: Tromsø, Harstad, Narvik og Longyearbyen Sygehus (Svalbard)

Distriktsmedisinske senter:
Finnsnes, Nordreisa og Bardu

Distriktspsykiatriske senter:
Narvik, Harstad, Sjøvegan, Silsand, Tromsø, Storsteinnes og Storslett

Referencer

Eksterne henvisninger 
 UNNs Hjemmesdide
 UNNs billedarkiv (Flickr)
 Helse Nord RHF 

Bygninger, konstruktioner og anlæg i Tromsø
Hospitaler i Norge
Etableret i 2001
Vesterbølle Efterskole

Vesterbølle Efterskole er en efterskole i Vesthimmerlands Kommune. Den blev grundlagt i 1983 og er en almen efterskole.

Skolen bakkes op af nedenstående organisationer, som alle også er medlem af skolens repræsentantskab:
 KFUM og KFUK i Danmark
 KFUM-Spejderne i Danmark
 FDF
 De grønne pigespejdere
 KFUMs Idrætsforbund
 Y´s men i Danmark
 DKG

Forstandere 
Skolens forstanderpost bestrides af Martin Diget Aamann, der tiltrådte i sommeren 2012. Hans forgænger Kristian Dissing var forstander mellem august 2006 og august 2012. Tidligere har også Jens Christian Meldgaard og Hans Jørgen Lysholm besat posten.

Efterskoler
Vesthimmerlands Kommune